नई दिल्ली. नरेंद्र मोदी और राजनाथ सिंह के बीच ढाई घंटों तक चली बैठक खत्म होने के बाद पार्टी के अध्यक्ष राजनाथ सिंह ने कहा है कि 2014 में उनकी पार्टी कांग्रेस को हराएगी। नरेंद्र मोदी ने दिल्ली में राजनाथ से मुलाकात के बाद लाल कृष्ण आडवाणी से भी मुलाकात की। हालांकि आडवाणी ने मोदी को लोकसभा चुनावों के लिए प्रचार समिति का प्रमुख बनाए जाने पर अपनी सहमति जता दी है लेकिन वे विधानसभा चुनावों के लिए अलग प्रचार समिति चाहते हैं। इस साल के आखिर में छत्तीसगढ़, राजस्थान, मध्य प्रदेश और दिल्ली में चुनाव होने हैं।
बीजेपी में अंदरूनी झगड़े के तेज होने के बीच
गुजरात के मुख्यमंत्री नरेंद्र मोदी के लिए अच्छी खबर है। गुजरात में
बीजेपी ने दोनों लोकसभा और चार विधानसभा सीटों पर उपचुनाव में जीत दर्ज की है। इस जीत पर पार्टी के नेता और गुजरात के मुख्यमंत्री नरेंद्र मोदी ने कहा है, 'बीजेपी की जीत कांग्रेस के लिए चेतावनी है। बीजेपी कार्यकर्ताओं ने राज्य में बहुत मेहनत की है। मैं उन्हें बधाई देता हूं।' वहीं, नीतीश कुमार के लिए बिहार से बुरी खबर है। महाराजगंज लोकसभा सीट से नीतीश कुमार की पार्टी जेडीयू के उम्मीदवार पीके शाही आरजेडी के अपने प्रतिद्वंद्वी प्रभुनाथ सिंह से हार गए हैं।
हावड़ा सीट पर तृणमूल कांग्रेस के उम्मीदवार ने ने जीत दर्ज की है। उत्तर प्रदेश की हंडिया विधानसभा सीट पर सपा ने कब्जा किया है।
गुजरात में लोकसभा उपचुनावों में जीत के प्रति नरेंद्र मोदी इतने आश्वस्त थे कि उन्होंने बीजेपी उम्मीदवार के लिए चुनाव प्रचार में हिस्सा भी नहीं लिया। उन्होंने दो लोकसभा सीटों पर कांग्रेस की हार को लोगों के गुस्से का नतीजा बताया और कहा कि यह आने वाले लोकसभा चुनावों के लिए केंद्र सरकार को लोगों की ओर से अल्टीमेटम है।
गुजरात में हुए उपचुनाव में बीजेपी के शानदार प्रदर्शन का ही शायद यह असर है कि मोदी के हौसले बुलंद हैं और उन्हें अब बिहार के मुख्यमंत्री नीतीश कुमार के विरोध की परवाह तक नहीं है। इस बात की एक बानगी बुधवार को देखने को मिली। आंतरिक सुरक्षा को लेकर मुख्यमंत्रियों के सम्मेलन में शामिल होने के लिए दिल्ली पहुंचे मोदी और नीतीश ने एक-दूसरे से मिलना तो दूर एक-दूसरे को देखा तक नहीं। मोदी जब सम्मेलन में शामिल होने पहुंचे तो नीतीश छत्तीसगढ़ के मुख्यमंत्री रमन सिंह से बात कर रहे थे। लेकिन मोदी दोनों के सामने से निकल गए। इस दौरान न तो नीतीश और न ही मोदी ने एक-दूसरे को देखा। हालांकि, इससे पहले कई मौकों पर जब नीतीश कुमार और मोदी आमने-सामने आए हैं तो उन्होंने एक-दूसरे का अभिवादन कर हालचाल पूछते रहे हैं।
मोदी का विरोध करने वाले नीतीश पर उनके पुराने साथी और अब प्रतिद्वंद्वी लालू प्रसाद यादव ने भी चोट की है (पढ़िए, नाक की लड़ाई में इन छह कारणों से हारे नीतीश)
। महाराजगंज में अपनी पार्टी की कामयाबी पर लालू ने प्रतिक्रिया देते हुए कहा है कि यह नीतीश कुमार के पतन की शुरुआत है। नीतीश कुमार के लिए महाराजगंज सीट का रुझान इसलिए और भी चिंताजनक है क्योंकि उन्होंने खुद चुनाव प्रचार की कमान संभाले हुए थे। वहीं, मोदी गुजरात की जिन सीटों पर उपचुनाव हुए, उनमें से किसी में भी प्रचार के लिए नहीं गए थे।
5 जून की खास खबरें
(ब्रेकिंग व स्पेशल न्यूज, मजेदार जोक्स और रोचक तस्वीरों के लिए आप हमें फेसबुक पर भी फॉलो कर सकते हैं।)
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva kas_Deva hin_Deva